30. 7. 81 De Europæiske Fællesskabers Tidende Nr. C 189/15 
Udtalelse om forslag til Rådets direktiv om indbyrdes tilnærmelse af medlemsstaternes 
lovgivning om montering, placering, virkemåde og identifikation af betjeningsorganer, 
kontrolanordninger og indikatoranordninger for landbrugs-, skovbrugs- og hjultraktorer 
Den tekst, som har været genstand for udtalelsen, er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 15. januar 1981 i medfør af artikel 100 i traktaten om oprettelse 
af Det europæiske økonomiske Fællesskab, at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 188. plenarforsamling, afholdt i 
Bruxelles den 26. og 27. maj 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE 
UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 100, 
under henvisning til anmodning af 15. januar 1981 
fra Rådet for De europæiske Fællesskaber om 
Udvalgets udtalelse om »Forslag til Rådets direktiv 
om indbyrdes tilnærmelse af medlemsstaternes lov­
givning om montering, placering, virkemåde og 
identifikation af betjeningsorganer, kontrolanord­
ninger og indikatoranordninger for landbrugs-, 
skovbrugs- og hjultraktorer«, 
under henvisning til beslutning truffet af dets præsi­
dium den 27. januar 1981 om at pålægge afdelingen 
for industri, handel, håndværk og tjenesteydelser at 
udarbejde udtalelse og beretning om forslaget, 
under henvisning til udtalelse vedtaget af afdelin­
gen for industri, handel, håndværk og tjenesteydel­
ser på mødet den 6. maj 1981, 
under henvisning til beretning aflagt af ordføreren, 
Alberto Masprone, og 
under henvisning til forhandlingerne på den 188. 
plenarforsamling den 26. og 27. maj 1981, mødet 
den 26. maj 1981 — enstemmigt, idet dog 1 undlod at stemme, 
VEDTAGET FØLGENDE UDTALELSE: 
1. Udvalget tilslutter sig Kommissionens forslag, 
men fremsætter dog følgende bemærkninger: 
2. Afdelingen tvivler på, om definitionen i arti­
kel 1, som er taget fra grunddirektivet 74/150/EØF, 
stadig er brugbar i betragtning af den tekniske 
udvikling, som i mellemtiden er sket på dette 
område, ikke mindst hvad angår maksimalhastighe­
derne. Ifølge oplysninger fra Kommissionen vil en 
forøgelse af maksimalhastigheden med 20 % ikke 
kræve ændringer af særdirektiverne, og således hel­
ler ikke af direktiver om trafiksikkerhed; Udvalget 
tilslutter sig derfor en sådan forøgelse. Det bemær­
ker imidlertid, at fastsættelsen af alt for snævre defi­
nitioner i grunddirektiverne risikerer at give anled­
ning til problemer, når der senere skal udarbejdes 
særdirektiver. 
3. Hvad specielt angår dette direktiv, har der fun­
det en teknisk udvikling sted, især med hensyn til 
nye betjeningssystemer, og Udvalget henstiller der­
for, at der hurtigst muligt sker en tilpasning til den 
tekniske udvikling på grundlag af artikel 13 i direk­
tiv 74/150/EØF, således at EF-producenterne, som 
skal overholde bestemmelserne i dette direktiv, ikke 
stilles ufordelagtigt i konkurrencen på de internatio-
Nr. C 189/16 De Europæiske Fællesskabers Tidende 30. 7. 81 
nåle markeder sammenlignet med producenterne fra 
andre lande, som kan tilpasse sig hurtigere efter den 
tekniske udvikling. 4. Visse medlemmer har fremsat en lang række tek­
niske bemærkninger til bilagene; disse bemærknin­
ger indgår i afdelingens beretning. 
Udfærdiget i Bruxelles, den 26. maj 1981. 
Tomas ROSEINGRAVE 
Formand for 
Det økonomiske og sociale Udvalg